Turei Metiria: Debate on Prime Minister’s StatementText is incorporated into the Bound VolumeTurei Metiria: Debate on Prime Minister’s Statement[Sitting date: 09 February 2016. Volume:711;Page:8774. Text is incorporated into the Bound Volume.]METIRIA TUREI (Co-Leader—Green):“Whakarongo ake au ki te tangi a te manu e rere runga rawa e tūī tūī tūī-ā! Tui-ā i raro tui-ā i runga tui-ā i waho tui-ā i roto tūītūī tūī-ā! Ka rongo te ao ka rongo te pō tūī tūī tūī-ā!”E Te Kaihautū o Te Whare tēnā koe. He rawe te kite i a koe i tēnei wā o te Tau Hou. E rere haere ngā mihi ki a koutou katoa huri noa i tēnei Te Whare o Ngā Raiona. E mihi hoki ki ngā mana whenua o tēnei whenua arā ko Te Āti Awa Taranaki Whānui me Ngāti Toa Rangatira hoki tēnā koutou mō ō koutou manaakitanga ki a mātou ngā mema Pāremata ia tau ia tau ia tau tēnā koutou katoa.Ahakoa ngā ngaru hukahuka mōrearea o te wā kua tae tātou ki te rau tau rua tekau mā tahi ā ko ngā tikanga me ngā akoranga ā kui mā ā koro mā ka kawea tonutia e tātou. Rua rau tau kua hori kua pakangatia kua auētia kua moea e tātou e wai atu e wai atu kia oraiti ai ngā whakatipuranga. Nā tēnei kua puritia ko Te Reo me ōna tikanga. Kua whaia ngā kupu a Apirana kua toro atu ō tātou ringa ki ngā rākau a te Pākehā hei oranga mō ō tātou tinana. He whāinga nui whakaharahara tēnei i te mea i te mura o te ahi o korehāhā tātou e haere ana. Kua toro atu tātou Te Māori ki ngā hangarau ki te ipurangi ki hea ki hea hei aha? Hei oranga mō tātou!Hēoi kāore anō tātou kia tae ki Te Ana-ō-Ora! Kua puritia kētia tātou e ngā herehere taumaha o te wā. I tēnei rau tau e mate ana a ngāi Māori i ngā kāinga makariri i ngā kāinga kore haumaru i te kore kāinga. I ēnei rā e mate ana a ngāi Māori ki te rapu mahi hei whāngai i te whānau. I ēnei rā ka māuiui tonu ā tātou tamariki i ngā mate i te wā i ō rātou tīpuna. Ahakoa he uri rangatira tātou he uri tokoiti ā ko te kōrero Māori he wero tonu ki ētahi o tātou.Nā reira he aha ngā mea e ngaro ana? I titi kaha ngā kupu a Pīhopa Justin Duckworth ki taku manawa i te hui i Rātana i tēnei tau. Ko āna kupu e kōrero ana mō te matekaitanga o te wairua ā e kitea ana tēnei āhuatanga i te toiora o te whānau o ngā tamariki hoki. Ko tāku e matekai e takarepa ana te wairua. Ki ahau nei ko te wairua takarepa tērā e ārahi ana i te apo kia tūkinotia a Papatūānuku kia whakatuma hoki i ngā uri whakaheke.Me pēhea tātou e noho ki tō tātou whenua whai rawa nei whai mātauranga me te mōhio he tamariki kei tua e mate ana i te hiakai i te kura? Me pēhea tātou e noho whai rawa nei me te mōhio he whānau kei tua e mate ana i te whare mākū? Me pēhea tātou e noho nei i Te Pāremata e whakatakoto tikanga ana mō te painga o ngā tāngata katoa e kore e rongo i te haehaetanga o ō tātou wairua i ngā mahi mōrikarika o tēnei Whare e rongo ana i te mamae? Ko te hiakaitanga tērā o te wairua ā ko tēnei wairua hiakai nei e hiakai ana i te tika! Ki te kore koutou e hiakai ana i te tika he moumou wā tō noho ki Te Whare nei—moumou wā!Kei te hiakai ahau kei te hiakai i te tika! Kei te hiakai au ki te ārahi i a tātou e kore a āpōpō e mahue i a au! Koia nei taku tū i konei! Koia nei te tū a Te Pāti Kākāriki! Kua kauria ngā moana mōrearea o te wā kua mau ko Te Reo me ōna tikanga. E hiakai ana ahau kia mihia ko te ata hāpara. Kei te hiakai koutou? Ka waiho ake ngā kupu ā Matiu ūpoko tuarima whiti tuaono hei kai mā koutou! Ka koa te hunga e hiakai ana e hiainu ana i te tika ka mākona hoki rātou tēnā koutou katoa.[“I listen to the cry of the bird soaring above; sew sew and sew it up! Sew it from below sew it from above sew it from the outside and sew it from the inside; stitch stitch and stitch it up! The world and the void hear sew sew and sew it up!”Greetings to you MrAssistantSpeaker. It is so wonderful to see you at this time of the New Year. Acknowledgments are flying around to all of you throughout this the House of the Lions. An acknowledgment as well to the mandated iwi authorities of this land: namely Te Āti Awa Taranaki at large and Ngāti Toa as well. Thank you collectively for your kindness to usthe members of Parliamenteach and every year. We thank you all.Despite the foaming and tempestuous difficulties of the time we have arrived at the 21stcentury and continue to persevere with the protocols and teachings of our elderly women and menfolk. Two hundred years have passed and we have fought lamented and married to ensure the survival of our future generations. As a result we have maintained the retention of the language and its protocols. The words of Apirana have been pursued; our hands have reached out to the implements of non-Māori as sustenance for our bodies. This indeed is an extraordinary achievement in the face of intended and near extinction. We of Māoridom have reached out to technology the internet in every nook and cranny and for what purpose? As a livelihood for us!However we have not yet reached the momentum of life. We are held back by what are very mundane burdens of the time. During this century Māori are sick as a consequence of cold unsafe homesandsome without homes. In these times Māori are suffering because they cannot find jobs to feed the family; our children remain sickly as a result of diseases that existed in the time of their ancestors. Although we are of chiefly lineage we are small in number and speaking Māori continues to be a challenge for some of us.So what elements are missing? The words of Bishop Justin Duckworth at this year’s conference at Rātana were unwavering to my heart. His words talked about the hunger of the spirit and that this condition can be seen in the soundness of the family and children also. My view is that there is a spiritual hunger and a spiritual deficit. To me it is the deficient spirit that is leading the avaricious to violate mother Earth and to antagonise successive generations.How can we remain aligned to this productive educational and knowledgeable land of ours knowing there are children over the beyond suffering from hunger at school? How can we who live with the resources and know-how sit by when over yonder there are families suffering as a consequence of damp homes? How can we who sit here in Parliament setting down protocols for the betterment of all not feel the lacerations of our spirit as a consequence of the repulsive actions made in this House nor feel the pain?That is the hunger of the spirit and this spiritual hunger craves the justice! If you do not hunger for the justice you are wasting time sitting here in this House—wasting time.I am hungry; I am hungry for justice. I hunger to lead us; I will not miss out tomorrow! This is my stance here; this is the position of the Green Party here. We have swum the apprehensive seas of the time and the language; its protocols have been retained. I am hungry to greet the first light of day. Are you hungry? I leave you with the words of Matthew chapter 5 verse 6to digest. Those who hunger and thirst for justice they will rejoice and be satisfied too. Thank you all.]